सशस्त्र सीमा बल के 15 सदस्यीय दल ने उत्तराखंड स्थित 23,360 फुट उंची त्रिशूल पर्वत की चोटी पर चढ़ायी अभियान बुधवार को शुरू किया।
अधिकारियों ने बताया कि केन्द्रीय गृहराज्य मंत्री किरेन रिजिजू ने पर्वतारोही दल को रवाना किया। दल का नेतृत्व एसएसबी कमांडर और अनुभवी पर्वतारोही सोम्बीत जोशी कर रहे हैं।
टीम के इस महीने के अंत तक पर्वत की चोटी पर पहुंचने की संभावना है। उन्होंने बताया, केन्द्रीय मंत्री ने दल को शुभकामनाएं दीं और उनसे अपना सर्वश्रेष्ठ प्रदर्शन करने को कहा।
सशस्त्र सीमा बल (एसएसबी) प्रमुख बी.डी. शर्मा ने अभियान के लिए टीम की तैयारियों के बारे में मंत्री को बताया। नेपाल और भूटान के साथ खुली हुई भारतीय सीमाओं की सुरक्षा की जिम्मेदारी एसएसबी पर है।